
టొరంటో : కెనడా ప్రధాన మంత్రి జస్టిన్ ట్రుడూ హిందూ దేవాలయాన్ని సందర్శించారు. భారతీయుల మాదిరిగా కుర్తా, పైజమా ధరించి సంబరపడ్డారు. సంప్రదాయాలను పాటిస్తూ దేవాలయంలో ప్రత్యేక పూజలు చేశారు. బీఏపీఎస్ శ్రీ స్వామి నారాయణ్ మందిర్ 10వ వార్షికోత్సవాల సందర్భంగా ఆయన ఈ దేవాలయానికి వచ్చారు.పూజల అనంతరం ఆయన మాట్లాడుతూ ఈ దేవాలయం అద్భుతంగా ఉందన్నారు. దీని నిర్మాణ శైలిని ప్రశంసించారు. హిందువులకు చక్కని ప్రార్థనా స్థలమని పేర్కొన్నారు.జస్టిన్ ట్రుడూ సంప్రదాయబద్ధంగా కుర్తా, పైజమా ధరించి, మెడలో పూలమాల వేసుకుని పూజలు నిర్వహించారు. ఆ సమయంలో ఆయన చాలా ఆనందంగా కనిపించారు.2007 జూలై 22న అప్పటి కెనడా ప్రధాన మంత్రి స్టీఫెన్ హార్పర్ ఈ దేవాలయాన్ని ప్రారంభించారు.

toranto : kenada pradhaana mantri justin trudoo hindu devalayanni sandarsinchaaru. bhaaratheeyula maadirigaa kurta, paijama dharinchi sambarapaddaaru. sampradaayaalanu paatistuu devalayamlo pratyeka poojalu chesaru. baps shree swami narayan mandir 10va vaarshikotsavaala sandarbhamgaa aayana ee devalayaniki vachaaru.poojala anantaram aayana maatlaadutuu ee devalayam adbhutamgaa undannaaru. deeni nirmaana sailini prasamsinchaaru. hinduvulaku chakkani praarthanaa sthalamani perkonnaru.justin trudoo sampradaayabaddhamgaa kurta, paijama dharinchi, medalo poolamaala vesukuni poojalu nirvahinchaaru. aa samayamlo aayana chala aanandamgaa kanipinchaaru.2007 juulai 22na appati kenada pradhaana mantri steafen harper ee devalayanni praarambhinchaaru.